Sagunt guarda un minut de silenci en senyal de condemna i repulsa pel presumpte assassinat masclista perpetrat a Barbastro
05 de juliol 2021

​![Imagen sin texto alternativo.](/media/0b1l2yh2/78c-minut-silenci-huesca.jpg)  

L'Ajuntament de Sagunt, a través de l'Àrea d'Igualtat, ha convocat un minut de silenci este dilluns, 5 de juliol, a les 12.00 hores, pel presumpte assassinat masclista d'una dona de 34 anys en la localitat de Barbastro, Osca. Segons dades oficials, l'any 2020 va finalitzar amb 45 dones assassinades per violència de gènere, mentre que en 2021 ja en són 24, un xiquet i dos xiquetes.

Membres de la Corporació Municipal, encapçalats per la regidora delegada de Participació Ciutadana, Patrimoni, Comerç i Mercats, Ana María Quesada, s'han concentrat davant les portes dels edificis públics per a mostrar la seua condemna, repulsa i rebuig front a este nou presumpte assassinat masclista. En les concentracions també han estat presents personal funcionarial, veïns i veïnes del municipi i col·lectius i associacions.

La delegació d'Igualtat recorda que qualsevol persona que sospite d'un cas de violència de gènere té el deure ciutadà de telefonar al 016 o al telèfon d'emergències, 112, i comunicar-ho.

Així mateix, el departament també informa que el servici d'atenció a les dones, en l'Àrea d'Igualtat, es realitza de manera presencial els dimarts, dijous i divendres, amb cita prèvia a través del telèfon 96 265 58 89 (de 8.00 a 15.00 hores), del _WhatsApp_ 607248363 (de 8.00 a 19.30 hores) o bé per via telemàtica en [dona@aytosagunto.es](mailto:dona@aytosagunto.es)

A més a més, des de l'Àrea d'Igualtat se subratlla que si alguna dona es troba en una situació d'emergència greu pot cridar al Centre Coordinador d'Emergències 112. Si ha sigut víctima d'una agressió i necessita protecció, pot telefonar a la Policia Nacional, 091, ó 96 267 00 91; a la Policia Local, 092, ó 96 265 54 84; o a la Guàrdia Civil al 062.

Per últim, si la persona necessita ajuda urgent també pot posar-se en contacte amb el CENTRE DONA 24 HORES de la Generalitat Valenciana, 900 580 888, o bé telefonar al 016. La trucada no queda registrada en la factura ni en el dispositiu mòbil, encara que es recorda que sí que cal esborrar el registre de telefonades del terminal.​  

*   [](http://www.facebook.com/sharer.php?u=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-barbastro/ "Facebook")
*   [](http://twitter.com/share?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-barbastro/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-barbastro/ "Linked In")
*   [](mailto:?body=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-barbastro/)